**2021. gada Olaines novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Olaines novada domē tika ievēlēti 15 deputāti. Vēlēšanās piedalījās 7 kandidātu saraksti, kas kopā sastāv no 104 kandidātiem.

Vēlēšanu norise
---------------

Olaines novadā atradās 4 vēlēšanu iecirkņi. Olaines pagastā varēja nobalsot Jaunolaines Kultūras namā un "Olaines Sociālā dienesta" klientu apkalpošanas centrā "Gaismas" (nepieejams cilvēkiem ar kustību traucējumiem), bet Olaines pilsētā varēja nobalsot Olaines Kultūras centrā un Olaines Sporta centrā.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, ir jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma" 2021. gada 21. aprīlī tika pārraidīts sižets par Olaines novadu, kurā tika aptaujāti novada iedzīvotāji. Kā lielāko problēmu iedzīvotāji norādīja infrastruktūras stāvokli Olaines pagasta ciemos, kas ir sliktāks nekā tādā lielajās apdzīvotajās vietās kā Olainē vai Jaunolainē.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.

Tiesības piedalīties Olaines novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Olaines novada administratīvajā teritorijā 90 dienas pirms vēlēšanu dienas, vai kuriem Olaines administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).

Kandidātu saraksti
------------------

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Latvijas Krievu savienība | 15 | Andris Vurčs | 210 | 5,65% | 1 |
| 2 | Nacionālā apvienība "Visu Latvijai!"—"Tēvzemei un Brīvībai/LNNK" | 18 | Agris Zanders | 290 | 7,81% | 1 |
| 3 | Latvijas attīstībai | 14 | Aleksandrs Hrisanfovs | 340 | 9,15% | 1 |
| 4 | Latvijas Sociāldemokrātiskā Strādnieku partija | 18 | Andris Bergs | 2 065 | 55,59% | 9 |
| 5 | Saskaņa | 12 | Aleksandrs Čmiļs | 397 | 10,69% | 2 |
| 6 | Zaļo un Zemnieku savienība | 13 | Oskars Galanders | 122 | 3,28% | 0 |
| 7 | Sadarbība | 14 | Pāvels Podļesnijs | 244 | 6,57% | 1 |

Ievēlētie deputāti
------------------

Vēlēšanās Olaines novada domē tika ievēlēti 15 deputāti.

| Nr. | Deputāts | Saraksts |
| --- | --- | --- |
| 1 | Andris Bergs | LSDSP |
| 2 | Līga Gulbe |
| 3 | Ināra Brence |
| 4 | Inta Purviņa |
| 5 | Jānis Kuzmins |
| 6 | Kristaps Kauliņš |
| 7 | Jānis Precinieks |
| 8 | Armands Znotiņš |
| 9 | Deniss Ļebedevs |
| 10 | Aleksandrs Čmiļs | Saskaņa |
| 11 | Oļegs Novodvorskis |
| 12 | Aleksandrs Geržatovičs | Latvijas attīstībai |
| 13 | Māris Vanags | Nacionālā apvienība |
| 14 | Andrejs Artjomovs | Sadarbība |
| 15 | Andris Vurčs | Latvijas Krievu savienība |

Atsauces
--------

1. ↑  «Par pašvaldību vēlēšanu 2021 vēlēšanu iecirkņa komisijas locekļu kandidātu pieteikšanu». Olaines novads. 2021. gada 11. martā. Skatīts: 2021. gada 23. aprīlī.
2. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  «Pašvaldību vēlēšanas 2021». Olaines novads. Skatīts: 2021. gada 23. aprīlī.
7. ↑  Aija Kinca. «VIDEO. «Tautas panorāma»: Olaines novada izaicinājums – infrastruktūra jaunajos ciematos». *lsm.lv* (LSM), 2021. gada 21. aprīlī. Skatīts: 2021. gada 23. aprīlī.
8. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
Olaines novada domes vēlēšanas |
| --- |
|  |
| 
* 2009
* 2013
* 2017
* 2021

 |
|  |
| Olaines domes vēlēšanas
* 1994
* 1997
* 2001
* 2005
 |
|  |
| Olaines pagasta padomes vēlēšanas
* 1994
* 1997
* 2001
* 2005
 |

 |